На основу Решења стечајног судије Привредног суда у Чачку Ст.бр.25/2019 од 11.01.2021 године (решење о банкротству ), а у складу са чланoвима 131, 132 ,133 и 135. Закона о стечају („*Службени гласник РС*”, бр. 104/09, 99/11,/83/14 – др. закон и 71/12 – одлука УС, 83/14,113,17,44/18 и 95/18 ), и Националним стандардом број 5 о начину и поступку уновчења имовине стечајног дужника („*Службени гласник РС“,* број 62/2018), стечајни управник стечајног дужника :

Друштво ограничене одговорности „ LEXIN „ ДОО Чачак у стечају , ул. Железничка бб

ОГЛАШАВА

ДРУГУ ПРОДАЈУ СТЕЧАЈНОГ ДУЖНИКА КАО ПРАВНОГ ЛИЦА

MB: 07957564

ЈАВНИМ НАДМЕТАЊЕМ

Најважнију имовину стечајног дужника Друштва ограничене одговорности „ LEXIN „ ДОО Чачак у стечају , ул. Железничка бб, матични број: 07957564, ПИБ: 101114303 , чине: опрема за експлоатацију и прераду андезит-базалта као техничко-грађевинског камена у лежишту Превоје-С. Бечевица код Кнића, залихе прерађеног камена и право на експлоатацију андезит-базалта у лежишту Превоје-С. Бечевица .

*(Напомена: Списак имовине стечајног дужника која је предмет продаје стечајног дужника као правног лица, као и статус исте, детаљно је приказан у продајној документацији)*

Процењена вредност стечајног дужника као правног лица износи 213.592.039,00 динара.

Почетна цена износи: 42.718.408,00 динара

Депозит за учешће на продаји износи 42.718.408,00 динара.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од 60.000,00 динара са припадајућим ПДВ-ом)*.* Профактура се може преузети на адреси канцеларије стечајног управника , ул. Железничка 35/14 32300 Горњи Милановац сваког радног дана у периоду од 10 до 14 часова , уз обавезну најаву стечајном управнику или писаним захтевом путем електронске поште на адресу : karina\_s@mts.rs . Рок за откуп и преузимање продајне документације је 22.10.2021године;
2. уплате депозит на текући рачун стечајног дужника број: 155-42614-14 који се води код „ХАЛКБАНК “ АД Београд, или положе неопозиву првокласну банкарску гаранцију наплативу на први позив, најкасније на до 22.10.2021 године ). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику , најкасније до 22.10.2021 године. У обзир ће се узети само банкарске гаранције које пристигну на назначену адресу . Банкарска гаранција мора имати рок важења до 22.12.2021. године. У обзир ће се узети само банкарске гаранције које пристигну на назначену адресу у назначено време;
3. потпишу изјаву о губитку права на повраћај депозита и сагласност да ће банкарска гаранција бити наплаћена. Изјава и сагласност чини саставни део продајне документације;
4. потпишу уговор о чувању поверљивих података приликом преузимања продајне документације;
5. се региструју као учесници на јавном надметању.

Стечајни дужник се купује у виђеном стању а његова имовина може се разгледати након откупа продајне документације,најкасније 7 дана пре заказане продаје (уз претходну најаву стечајном управнику).

Након уплате депозита а најкасније до 22.10.2021 године, потенцијални купци, ради правовремене евиденције, морају предати стечајном управнику ( послати путем мејла) попуњен образац пријаве за учешће на јавном надметању, доказ о уплати депозита или копију банкарске гаранције потписаном сагласношћу да ће банкарска гаранција бити наплаћена, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико на јавном надметању не присуствује потенцијални купац лично (за физичка лица) или законски заступник (за правна лица).

Јавно надметање одржаће се дана 28.10.2021 године у 12:00 часова на адреси Уније Послодаваца РС , ул. Стевана Марковића бр.8 , Замун. Регистрација учесника почиње два сата пре почетка јавног надметања, а завршава се 15 минута пре почетка јавног надметања, односно у периоду од 10:00 до 11:45 часова, на истој адреси.

Стечајни управник спроводи јавно надметање тако што:

1) региструје лица која имају право учешћа на јавном надметању ( имају овлашћење или су лично присутни);

2) отвара јавно надметање упознајући учеснике са правилима надметања;

3) оглашава имовину која се нуди на продају и оглашава почетну цену;

4) позива учеснике да прихвате почетну цену и сваку наредну цену према унапред предвиђеном увећању цене, при чему такво увећање цене не може бити веће од 5% процењене вредности предмета продаје;

4) одржава ред на јавном надметању;

5) проглашава купца;

6) потписује записник, у који уноси све евентуалне примедбе регистрованих учесника у јавном надметању на поступак спровођења тог јавног надметања, а у случају детаљнијих примедаба уноси кратак садржај примедаба и позива учесника који улаже примедбе да исте достави стечајном управнику и суду у форми поднеска.

Ако је само једно лице стекло статус учесника на јавном надметању и то лице прихвати почетну цену и ако су се стекли услови одређени Законом, то лице проглашава се купцем, а почетна цена се проглашава купопродајном ценом.

Јавно надметање је завршено када ни после трећег позива није истакнута понуда на увећану цену, а купцем се проглашава учесник који је први понудио највишу цену.

Ако нико од учесника не прихвати почетну цену, јавно надметање се проглашава неуспешним.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 5 радних дана од дана одржавања јавног надметања, под условима да: а) је депозит који је обезбеђен банкарском гаранцијом уплаћен на рачун стечајног дужника, б) да је проглашен купац у смислу 136 в. Закона о стечају) и в) није уложена примедба на поступак уновчења, односно спровођење јавног надметања. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 5 радних дана дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице стечајни управник: Гордана Хаџић, контакт телефон: 063/72-52-475.